stanford-oval/wikipedia huggingface dataset:
מולין אולסון

| --- | --- |

 לידה:  19 במרץ 1982 (בת 42) סקאטונגבין, מחוז דלרנה, שוודיה 
 שם לידה:  Malin Isabel Sofie Dos Santos Cardoso Olsson 
 מדינה:  שוודיה שוודיה
 בן או בת זוג:  Simon Peyron (2014–?) 
 פרופיל ב-IMDb
 
מולין אולסון (בשוודית: Malin Olsson; נולדה ב-19 במרץ 1982) היא מגישת טלוויזיה שוודית. מיס שוודיה לשנת 2001.
ביוגרפיה

אולסון נולדה בסקאטונגבין שבמחוז דלרנה לאם פורטוגזית ואב שוודי. בילדותה שרה במקהלה וניגנה בחליל ובכינור.
ב-2001 נרשמה לתחרות מיס שוודיה וזכתה בה במקום הראשון.
היא הייתה הנציגה השוודית בתחרות מיס תבל 2001 שנערכה בפוארטו ריקו.
לאחר מכן הייתה חברה בלהקת הבנות "NG3" והם הוציאו מספר סינגלים שזכו להצלחה. ב-2005 עזבה את הלהקה.
היא הנחתה מספר עונות של "Sommarlov" (חופשת קיץ), תוכנית ילדים של SVT.
ב-2011 הגישה לצד מרי סרנהולט את התוכנית "Helt magiskt" בה מופיעים קוסמים ופעלולנים.
ב-2012 הנחתה את הגרסה השוודית של השעשועון "Minute To Win It".
ב-2013 הגישה את התוכנית "Hela Sveriges fredag!" בה שני צוותים מתחרים בידע על ארצם שוודיה.
היא פרשנה לטלוויזיה השוודית עבור אירוויזיון 2014.
מו ג'ונסטון

מוריס ג'ון גיבלין "מו" ג'ונסטון (באנגלית: Maurice John Giblin "Mo" Johnston; נולד ב-13 באפריל 1963) הוא כדורגלן עבר סקוטי ששיחק בעמדת החלוץ, מאמן כדורגל ומנהל ספורטיבי.
ככדורגלן, ג'ונסטון שיחק במספר קבוצות בסקוטלנד, אנגליה, צרפת וארצות הברית, וזכור בעיקר בשל מעברו לגלאזגו ריינג'רס, שנחשב לאחד המעברים המעוררי מחלוקת בהיסטוריה. המעבר היה שנוי במחלוקת בשל עברו של ג'ונסטון ביריבתה הגדולה של ריינג'רס, סלטיק. הוא היה לשחקן השני בהיסטוריה מאז מלחמת העולם השנייה שמשחק בשתי הקבוצות, ונחשב לכדורגלן הקתולי הראשון שמשחק בריינג'רס, המזוהה עם הזרם הפרוטסטנטי.
לאחר פרישתו היה ג'ונסטון למאמן בליגת ה-MLS, והיה לראשון המאמנים של קבוצת טורונטו.
קריירת משחק > נבחרת סקוטלנד

ג'ונסטון החל את הקריירה הבינלאומית ב-28 בפברואר 1984, תחת המאמן ג'וק סטיין. היה זה במשחק במסגרת אליפות הבית הבריטית האחרונה בהיסטוריה, מול ויילס. ג'ונסטון עלה במחצית וכבש את שער הניצחון לזכות קבוצתו, 2-1 בסיום.
על אף שהיה מועמד להיכנס לסגל של אלכס פרגוסון למונדיאל 1986, לאחר שכבש צמד בניצחון 3-1 על ספרד בשלב המוקדמות, הוא היה מעורב במספר תקריות משמעת לפני שלב הפלייאוף מול אוסטרליה ונופה מהסגל הסופי לטורניר. תחת המאמן אנדי רוקסברג היה ג'ונסטון לשחקן הרכב קבוע, וסייע לקבוצתו להעפיל למונדיאל 1990, כשכבש צמד שני ואחרון בקריירה הבינלאומית, בניצחון 2-0 על צרפת במוקדמות המונדיאל. הוא זומן לסגל הנבחרת לקראת הטורניר באיטליה, ופתח בהרכב בכל שלושת משחקיה בשלב הבתים שבסיומו הודחה. לג'ונסטון שער אחד בטורניר, לאחר שכבש בפנדל בדקה ה-80 בניצחון 2-1 על שוודיה. היה זה שערו האחרון במדי הנבחרת.
בתום הטורניר, ובעקבות ההדחה המהירה של סקוטלנד, הודיע ג'ונסטון על פרישה מהנבחרת, אך שוכנע לחזור במהלך מוקדמות יורו 1992, וחזר לשחק במסגרת הטורניר בספטמבר 1991. הופעתו האחרונה במדי הנבחרת הייתה חודשיים אחר כך, ב-13 בנובמבר 1991, בניצחון 4-0 על סן מרינו.
ג'ונסטון רשם 38 הופעות בינלאומיות, בהן כבש 14 שערים.
קריירת אימון

ג'ונסטון נותר בארצות הברית לאחר פרישתו, ובין השנים 2003–2005 שימש כעוזרו של בוב בראדלי בקבוצת מטרוסטארס. לאחר פיטוריו של בראדלי, שלושה מחזורים לסיום עונת 2005, מונה ג'ונסטון לתפקיד המאמן הראשי. לאחר שהצליח להוביל את קבוצתו לפלייאוף בזכות שני ניצחונות ותיקו בשלושה המחזורים שנותרו, הוא קיבל את המינוי הקבוע לתפקיד המאמן בקבוצה בעונה הבאה, תחת שמה החדש "ניו יורק רד בולס". ב-27 ביוני 2006, לאחר שהשיג שני ניצחונות בלבד ב-12 המחזורים הראשונים, פוטר ג'ונסטון מתפקידו.
ב-22 באוגוסט 2006 הודיעה קבוצת טורונטו, שהייתה בשלבי הקמתה, כי ג'ונסטון יהיה מאמנה הראשון בעונת הבכורה ההיסטורית שלה, עונת 2007. לפני פתיחת עונת 2008, הודיעה הנהלת הקבוצה כי ג'ונסטון יקודם לתפקיד המנהל הספורטיבי. בתפקידו החדש היה ג'ונסטון נודע במספר חילופי השחקנים הגבוה שביצע, שעמד על תשעה חילופים בחצי העונה הראשונה בתפקיד. למרות שהצליח לבצע החתמות יעילות בשלבי הדראפט, לא הצליח ג'ונסטון לייצב את הקבוצה בצמרת ופוטר מתפקידו ב-14 בספטמבר 2010.
תארים

אליפות סקוטלנד: 1985/1986
הגביע הסקוטי: 1984/1985
אליפות סקוטלנד (2): 1989/1990, 1990/1991
גביע הליגה הסקוטית: 1989/1990
גביע ה-MLS‏: 2000
מגן האוהדים: 2000
מו ויליאמס

| --- | --- |

ויליאמס במדי הקליפרס
 לידה:  19 בדצמבר 1982 (בן 41) ג'קסון שבמיסיסיפי
 עמדה:  רכז
 גובה:  1.85 מטר
 מספר:  3
 מכללה:  אלבמה
 דראפט:  בחירה מספר 47, 2003 יוטה ג'אז
 קבוצות כשחקן
 2003–2004   2004–2008   2008–2011   2011–2012   2012–2013   2013–2014   2014–2015   2015   2015–2017:  יוטה ג'אז   מילווקי באקס   קליבלנד קאבלירס   לוס אנג'לס קליפרס   יוטה ג'אז   פורטלנד טרייל בלייזרס   מינסוטה טימברוולבס   שארלוט הורנטס   קליבלנד קאבלירס
 הישגים כשחקן
 אליפות ה-NBA ‏(2016)   הופעה אחת במשחק האולסטאר (2009)
מוריס "מו" ויליאמס (באנגלית: Maurice "Mo" Williams; נולד ב-19 בדצמבר 1982 בג'קסון, מיסיסיפי) הוא כדורסלן עבר אמריקאי, אשר שיחק בליגת ה-NBA בין השנים 2003–2017.
קריירת NBA

פרק זה לוקה בחסר. אנא תרמו לוויקיפדיה ו.
ויליאמס נבחר על ידי יוטה ג'אז במקום ה-47 בדראפט 2003, אך כבר לאחר עונת הרוקי שלו, בה קלע 5 נקודות ומסר 1.3 אסיסטים בממוצע למשחק, עבר למילווקי באקס, במדיה רק השתפר מעונה לעונה כשהוא מעמיד ממוצעים של 10.2 נקודות, 6.1 אסיסטים ו-3.1 ריבאונדים בעונתו הראשונה בקבוצה ו-17.2 נקודות, 6.3 אסיסטים ו-3.5 ריבאונדים בעונת 2007/2008, שגם הייתה האחרונה שלו במדי הבאקס.
ב-13 באוגוסט 2008 ויליאמס הועבר בעסקה לקליבלנד קאבלירס ופתח בחמישייה בכל משחקיה בעונת 2008/2009. ב-11 בפברואר 2009 הוא קלע שיא קריירה (באותה עת) של 44 נקודות נגד פיניקס סאנס, ואילו יום קודם לכן הוזמן להחליף את כריס בוש במשחק האולסטאר, בו קלע 12 נקודות, מסר 5 אסיסטים והוריד 2 ריבאונדים ב-16.4 דקות משחק במדי המזרח שהפסידה במשחק. ויליאמס הוביל את קליבלנד למאזן 66-16 בעונה הסדירה, כולל מאזן 39-2 במשחקי הבית. בפלייאוף, קליבלנד הגיעה עד לגמר המזרח, בו התמודדה נגד אורלנדו מג'יק. כבר במשחק הראשון בסדרה ויליאמס קלע סל משלושת רבעי מגרש בשנייה האחרונה של המחצית הראשונה. עם זאת קליבלנד הפסידה במשחק זה 107-106, כשויליאמס מחמיץ זריקת "קאץ'-אנד-שוט" בשנייה האחרונה. קליבלנד הפסידה בסדרה 4-2 והודחה מהפלייאוף.
ב-24 בפברואר 2011 הועבר ויליאמס ללוס אנג'לס קליפרס ביחד עם ג'מאריו מון בתמורה לבארון דייוויס. ביוני 2012 הועבר ליוטה ג'אז. באוגוסט 2013 הועבר לפורטלנד טרייל בלייזרס, וביולי 2014 חתם בקבוצת מינסוטה טימברוולבס. ב-13 בינואר 2015, קלע ויליאמס 52 נקודות במשחק כדורסל ורשם רשם שיא עונתי ושיא חדש בקריירה שלו וכן שיא היסטורי למועדון. בהמשך 2015 חזר לשחק במדי קליבלנד קאבלירס, ובמדיה זכה באליפות ה-NBA לשנת 2016.
בינואר 2017 הועבר ויליאמס בטרייד יחד עם מייק דאניליבי הבן ובחירת דראפט עתידית לאטלנטה הוקס תמורת קייל קורבר. בהמשך הועבר לדנבר נאגטס, ונופה מהקבוצה מיד לאחר הגיעו אליה.
סטטיסטיקת קריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2003/2004 | יוטה | 57 | 0 | 13.5 | 0.380 | 0.256 | 0.786 | 1.3 | 1.3 | 0.5 | 0.0 | 5.0 |
| 2004/2005 | מילווקי | 80 | 80 | 28.2 | 0.438 | 0.323 | 0.850 | 3.1 | 6.1 | 0.9 | 0.1 | 10.2 |
| 2005/2006 | מילווקי | 58 | 12 | 26.4 | 0.424 | 0.382 | 0.850 | 2.5 | 4.0 | 0.9 | 0.1 | 12.1 |
| 2006/2007 | מילווקי | 68 | 68 | 36.4 | 0.446 | 0.346 | 0.855 | 4.8 | 6.1 | 1.3 | 0.1 | 17.3 |
| 2007/2008 | מילווקי | 66 | 66 | 36.5 | 0.480 | 0.385 | 0.856 | 3.5 | 6.3 | 1.2 | 0.2 | 17.2 |
| 2008/2009 | קליבלנד | 81 | 81 | 35.0 | 0.467 | 0.436 | 0.912 | 3.4 | 4.1 | 0.9 | 0.1 | 17.8 |
| 2009/2010 | קליבלנד | 69 | 68 | 34.2 | 0.442 | 0.429 | 0.894 | 3.0 | 5.3 | 1.0 | 0.3 | 15.8 |
| 2010/2011 | קליבלנד | 36 | 34 | 29.6 | 0.385 | 0.265 | 0.833 | 2.7 | 7.1 | 0.9 | 0.3 | 13.3 |
| 2010/2011 | קליפרס | 22 | 22 | 32.9 | 0.422 | 0.398 | 0.880 | 2.5 | 5.6 | 0.9 | 0.0 | 15.2 |
| 2011/2012 | קליפרס | 52 | 1 | 28.3 | 0.426 | 0.389 | 0.900 | 1.9 | 3.1 | 1.0 | 0.1 | 13.2 |
| 2012/2013 | יוטה | 46 | 46 | 30.8 | 0.430 | 0.383 | 0.882 | 2.4 | 6.2 | 1.0 | 0.2 | 12.9 |
| 2013/2014 | פורטלנד | 74 | 0 | 24.8 | 0.417 | 0.369 | 0.876 | 2.1 | 4.3 | 0.7 | 0.1 | 9.7 |
| 2014/2015 | מינסוטה | 41 | 19 | 28.0 | 0.403 | 0.347 | 0.851 | 2.4 | 6.4 | 0.7 | 0.2 | 12.2 |
| 2014/2015 | שארלוט | 27 | 14 | 30.8 | 0.390 | 0.337 | 0.892 | 2.8 | 6.0 | 0.6 | 0.2 | 17.2 |
| 2015/2016 | קליבלנד | 41 | 14 | 18.2 | 0.437 | 0.353 | 0.905 | 1.8 | 2.4 | 0.3 | 0.1 | 8.2 |

| קריירה |  | 818 | 525 | 29.2 | 0.434 | 0.378 | 0.871 | 2.8 | 4.9 | 0.9 | 0.1 | 13.2 |
| אולסטאר |  | 1 | 0 | 17.0 | 0.500 | 0.400 | 0.000 | 2.0 | 5.0 | 0.0 | 0.0 | 12.0 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקת קריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2006 | מילווקי | 5 | 0 | 15.0 | 0.500 | 0.182 | 0.000 | 0.6 | 2.0 | 0.2 | 0.0 | 7.2 |
| 2009 | קליבלנד | 14 | 14 | 38.6 | 0.408 | 0.372 | 0.767 | 3.2 | 4.1 | 0.7 | 0.1 | 16.3 |
| 2010 | קליבלנד | 11 | 11 | 37.4 | 0.409 | 0.327 | 0.804 | 3.1 | 5.4 | 0.5 | 0.2 | 14.4 |
| 2012 | קליפרס | 11 | 0 | 20.8 | 0.436 | 0.364 | 0.923 | 0.8 | 1.4 | 0.5 | 0.5 | 9.6 |
| 2014 | פורטלנד | 8 | 0 | 23.4 | 0.373 | 0.238 | 0.909 | 1.5 | 1.9 | 0.4 | 0.0 | 7.4 |
| 2016 | קליבלנד | 13 | 0 | 5.2 | 0.286 | 0.231 | 0.500 | 0.5 | 0.2 | 0.3 | 0.0 | 1.5 |

| קריירה |  | 62 | 25 | 24.4 | 0.409 | 0.330 | 0.809 | 1.8 | 2.6 | 0.5 | 0.1 | 9.8 |
הערות שוליים

↑  52 נק' לוויליאמס, הופעה חלשה לבראיינט, באתר ynet, 14 בינואר 2015
מודל רוגובסקי

מודל רוגובסקי הוא ניסיון לחזות עימותים פוליטיים מקומיים במדינות עם כמויות שונות של קרקע, עבודה, והון, בהתבסס על מידת חשיפתן לסחר בינלאומי. המודל מציג שני משתנים סיבתיים, הראשון הוא הפיזור של גורמי היצור בין המדינות השונות ושני הוא השוני במידת החשיפה למסחר בינלאומי.
על ידי גורמי ייצור, רוגובסקי לוקח את המונח אשר הוגדר על ידי כלכלנים קלאסיים כמו אדם סמית ודייוויד ריקארדו כקרקע (משאבי טבע), עבודה (היכולת לעבוד), והון (סחורה שהיא מעשה ידי אדם). השוני בחשיפה למסחר יכול להיות מושפע מגורמים חיצוניים שונים, כמו הוזלה של מחירי תחבורה בשל התקדמות טכנולוגית (שיפורים בניווט במאה ה-15 וה-16, מסילות ברזל ואוניות קיטור במאה ה-19, או מכליות ענק והובלה במכולות במאה ה-20), או במהופך על ידי גידול ערך התחבורה שאולי נגרם על ידי ירידה בכוחות הגמוניים אשר הופכים מסחר לפחות בטוח. בעוד שהמשתנה הראשון הוא פנימי בעיקרו, השני הוא חיצוני בעיקרו, מה שגורם לכך שהמודל הזה יוצר קישור בין כלכלה מקומית לבין כלכלה בינלאומית.
מודל רוגובסקי הוא היפותזה אשר מנתחת את ההשלכות המדיניות של משפט סטולפר–סמואלסון (Stolper-Samuelson) או של המודל של הקשר–אוהלין–ונק (Heckscher-Ohlin-Vanek) אשר מונח ביסודו.
מודל הקשר–אוהלין–ונק (Heckscher-Ohlin-Vanek)

מודל הקשר–אוהלין–ונק (HOV) תוכנן כדי לחזות את דפוס המסחר בין מדינות בהתבסס על היתרון היחסי של המדינות בגורמי ייצור (כמו רכוש ועבודה). במילים של אוהלין, ההנחה העיקרית של המודל היא כדלהלן: "אם להגיד בכלליות, משאבים תעשייתיים הנמצאים בשפע הם יחסית זולים, משאבים הנמצאים במחסור הם יחסית יקרים, בכל אזור. סחורות אשר דורשות שהייצור שלהן יהיה יותר מהראשון ופחות מהאחרון מיוצאות בחילופי סחורה אשר דורשות גורמי ייצור בפרופורציה הפוכה. לכן, בעקיפין משאבים אשר מצויים בשפע מיוצאים ומשאבים אשר מצויים במחסור מיובאים". המודל אומר ביסודו שמדינות ייצאו מוצרים אשר מנצלים את השפע שלהן ואת גורמי הייצור הזולים בעוד שייבאו מוצרים אשר מנצלים את הגורמים הנדירים של אותן המדינות.
ביקורות > פרדוקס לאונטייף

מודל הקשר–אוהלין–ונק (HOV) קובע שכל מדינה מייצאת את הסחורה אשר משתמשת בגורם העשיר שלה באופן אינטנסיבי. תאוריית HOV התקבלה באופן כללי על בסיס אמפירי מקרית, מכיוון שלא הייתה שום טכניקה כדי לבחון אותה עד שהומצא ניתוח הקלט–פלט. הניסיון הרציני הראשון לבחון את התאוריה נעשה על ידי וסילי לאונטייף (Wassily Leontief) ב־1954.
לאונטייף הגיע למסקנה פרדוקסלית: ארצות הברית – המדינה העשירה ביותר בהון בעולם בכל קנה מידה – ייצאה סחורות עתירות עבודה (המחייבות הרבה כוח אדם) וייבאה סחורות עתירות הון. תוצאה זו נודעה כפרדוקס לאונטייף.
על מודל רוגובסקי נטען כי הוא יוצר סטיות רציניות בהתייחס לכלכלות מתקדמות. מודל רוגובסקי חוזה קואליציה של מסחר חופשי של אדמה והון כנגד כוח עבודה פרוטקציוניסטי בארצות הברית לאחר מלחמת העולם השנייה. אבל, כפי שרוגובסקי בעצמו מודה, כוח העבודה של ארצות הברית אימץ ביד רחבה סחר חופשי עד אמצע שנות ה-70 של המאה ה-20. יתר על כן, המודל של רוגובסקי לא יכול להסביר את הפרוטקציוניזם ההולך וגדל של קפיטליסטים אמריקנים כפי היה ברור באמצע שנות ה-70 של המאה ה-20. באשר לאירופה שאחרי המלחמה, רוגובסקי חוזה קואליציה בעד סחר חופשי של כוח עבודה והון כנגד מגזר חקלאי התומך במדיניות מגן אבל חסר חשיבות מבחינה פוליטית. ועם זאת, חלקים של כוח עבודה באירופה העדיפו עמדות פרוטקציוניסטיות.
המודל לא מבחין בין קטגוריות שבתוך גורמי הייצור מאחר שהוא מתייחס לכל המגזרים כהומוגניים. הבדל בין עובדים בעלי מומחיות גבוהה או נמוכה יכול להסביר חלק מהבעיות במודל. לדוגמה, בבריטניה העתירה בכוח עבודה, מפלגת הלייבור תמכה מ-1975 בעמדות פרוטקציוניסטיות נגד הצטרפות לאיחוד האירופי. כפי שאפילו רוגובסקי מודה, זה לא שכל העובדים היו נגד סחר חופשי אלא רק אלו בעלי הכישורים הנמוכים, מאחר שמגזר הצווארון הלבן היה בעד סחר חופשי. את אותה ההבחנה ניתן ליישם כשמסבירים את הפרדוקס של לאונטייף לגבי כלכלת ארצות הברית.
המודל לוקח בחשבון רק את שלושת המשאבים הקלאסיים של ייצור, אבל לא מתייחס למקורות הכנסה אחרים איכותיים כמו מימון, כישורים וחינוך. הון אנושי ממלא תפקיד חשוב בתאוריית כלכלה מודרנית. ידע וטכנולוגיה הם גורמי מפתח בהסבר גידול כלכלי לטווח ארוך. כמו כן, לעיתים קרובות רואים בכך כפתרון ל"פרדוקס לאונטייף" בסחר בינלאומי. חלק מהכלכלנים טוענים שלארצות הברית יש יתרון בכוח עבודה מוכשר יותר מאשר בהון. במובן זה ל"הון" יש משמעות רחבה יותר, אשר מגיעה להון אנושי. תוך שימוש בהגדרה הזו, הייצוא של ארצות הברית הוא מאוד עתיר הון (ואנושי), ולא מרוכז במיוחד בכוח עבודה לא מקצועי.
לבסוף, מודל רוגובסקי לא חוזה את התוצאה של הקונפליקט; הוא חוזה רק את הקונפליקטים עצמם.
מסקנה

משפט סטולפר–סמואלסון אומר שמסחר חופשי מועיל לבעלי משאבים הנמצאים בשפע אבל פוגע בבעלי משאבים המצויים במחסור. רוגובסקי מרחיב את הכלל למסקנה ההגיונית שלו, שלשינויים בחשיפה של מדינה למסחר צריכות להיות השפעות עמוקות על מאבקים פוליטיים מקומיים. לכן, גורמים בינלאומיים אשר נגרמים מבחינה מבנית (שיפורים טכנולוגיים, מלחמות, שיעורי מכס מגן של מדינה אחרת, שינויים במחירי הובלה ימית) אשר משנים חשיפה של מדינה למסחר יכולים להשפיע על פוליטיקה מקומית.
ראו גם

כללי הגישה הדומסטית בכלכלה הפוליטית הבינלאומית
לקריאה נוספת

Rogowski, R. "Political Cleavages and Exposure in Trade," American Political Science Review 81, no. 4 (December 1987): 1121-1137.
Rogowski, R. Commerce and Coalitions: How Trade affects Domestic Political Alignments. Princeton University Press, 1989.
Baldwin, R. The Development and Testing of Heckscher-Ohlin Trade Models. Massachusetts: 2008.
הערות שוליים

↑  R. Rogowski, Commerce and Coalitions: How Trade affects Domestic Political Alignments, (Princeton University Press, 1989), 4.
↑  Idem, 16.
↑  R. Baldwin, The Development and Testing of Heckscher-Ohlin Trade Models, (Massachusetts, 2008), 2.
↑  R. Rogowski, "Political cleavages and exposure in trade," American Political Science Review 81, no. 4 (December 1987): 1122.
↑  Rogowski, Commerce and coalitions, 5.
↑  Ibid, 11.
↑  Idem, 104,105.
לין מונטי

| --- | --- |

 לידה:  1926 אלג'יר, צרפת 
 פטירה:  19 באוגוסט 2003 (בגיל 77 בערך) פריז, צרפת 
 מוקד פעילות:  אלג'יריה אלג'יריה
 סוגה:  מוזיקה אנדלוסית, שאנסון, מוזיקה שעבית
 שפה מועדפת:  צרפתית 
 
לין מונטי (בערבית: لين مونتي, שמה האמיתי: אליאן צרפתי, Eliane Serfati כונתה גם "מסעודה"
("בת מזל"), שם במה: לילה פאתח, ليلى فاتح; נולדה באלג'יר, אלג'יריה, בשנת 1926 – 19 באוגוסט 2003, פריז) הייתה זמרת יהודיה-אלג'יראית ששרה בערבית, בצרפתית וב"פרנקו-ערבית" במגוון סגנונות, וזכתה להצלחה בעיקר במדינות צפון אפריקה.
לפי עדותו של מוריס אל-מדיוני הצטיינה כזמרת מיוזיק הול זוהרת גם מבחינה קולית וגם מבחינת המשחק על הבמה ונחשבה למקבילה הנשית של סלים הללי. היה לה רפרטואר בין-לאומי, שכלל מוזיקה אלג'יראית-אנדלוסית, שירי "שעבי", שירי רומבה פרנקו-ערבית, שירים צרפתיים וספרדיים, שירים מצריים ואף שירי זמר עבריים ומתורגמים מיידיש ומרוסית.
קורות חיים > ילדות ונעורים

מונטי נולדה בשנת 1926 באלג'יר, בימי השלטון הצרפתי, למשפחה יהודית חובבת מוזיקה. כבר בילדותה נחשפה הן לשאנסונים הצרפתיים, דוגמת אלו של דמיה, אדית פיאף וליאו מרז'אן, והן למוזיקה הערבית של אום כולתום ומוחמד עבד אל-והאב. אף על פי שמילדותה העריכו הוריה את כשרונה בזמרה ובריקוד, הם עשו כל שביכולתם כדי למנוע ממנה קריירה של אומנית מקצועית. הם אף נעלו במנעול את הפסנתר שהיה בביתם.
קורות חיים > חיים פרטיים

לין מונטי הייתה נשואה לאיש עסקים אמריקאי, יהודי יוצא פולין. בעלה השני היה איש העסקים מואיז מוריס בנדנון (1904–1978), יליד נדרומה, תלמסאן.
נכדתה, הזמרת יוהנה מונטי (ילידת 1977), החיה בפריז, הקליטה ב-2004 את האלבום Larmes du soleil (דמעות השמש) הכולל חמישה שירים של סבתה, לין מונטי.
פרט ליוהנה מונטי, שירים של לין מונטי מבוצעים על ידי זמרות כמו הישראליות אורית עטר, נטע אלקיים ונועה בן שושן.
פרסים ואותות הוקרה

פרס אדית פיאף
הפרס הראשון של ה"אולימיפיה" בפריז
דיסקוגרפיה

לין מונטי הקליטה מעל שישים שירים בערבית אלג'יראית.
דיסקוגרפיה > אלבומים

1978 – Line Monty – חברת ההקלטות "דוניה"
2001 Trésors de la Chanson Judéo-Arabe – חברת Mélodie Distribution
(אוצרות הזמרה היהודית-ערבית)
! Combien tu as changé (כמה השתנית!)
Laissez moi vivre (תנו לי לחיות) OSI Disques – בצרפתית
Alger,Alger 1978 – חברת "דוניה"
?Mais qu'est-ce que tu me veux (מה אתה רוצה ממני?) – Disques L-M
מבחר להיטים

Ma guitare et mon pays (הגיטרה שלי וארצי) (מאת בלון-בלון ומוריס אל-מדיוני)
يا امى يا مى יא אומי, יא אומי
نار أحكم لهب – נאר וחכם להב
Laissez-moi vivre (תנו לי לחיות)
אלג'יר אלג'יר Alger alger (מוזיקה: לילי בוניש)
L'orientale (המזרחית; מוזיקה: יוסוף חג'אג')
أنا لولية אנא לוליה (אני פשוטה)
Les lumières de shabbat (נרות של שבת) – גרסה בצרפתית של השיר ביידיש ובאנגלית "מיין מאמע'ס שבת ליכט" My Mother's Sabbath Candles מאת ג'ק ילן
Silence (שתיקה) – תרגום של השיר הרוסי "טישינה" "Тишина За Рогожской Заставою" (שתיקה במוצב רוגוז'סקאיה) מאת יורי ביריוקוב (לחן) ואלקסיי פטיאנוב (מילים)
La fontaine endormie (הבאר הנם) מאת אמיל סטרן (לחן) ואדי מארנה (מילים)
Donne-moi (תן לי) מאת שארל אזנבור וז'ילבר בקו
Où est la ruelle (היכן הסימטה?) ביידיש: װוּ איז דאָס געסעלע – מאת שלום סקונדה (לחן) וישראל רוזנברג (מילים) (מתוך הקומדיה המוזיקלית "מאשה אודער מרגריטה?")
Où dois-je aller (לאן אלך ואפנה?) גרסה בצרפתית של השיר ביידיש "ווי אהין זאל איך גין?" מאת אוסקר סטרוק (לחן) ואיגור ס. קורן-טאייר
Ce qui fut (מה שהיה) – גרסה צרפתית של השיר ביידיש "וואס איז געווען" מאת דוד מאירוביץ'
Sha shtyl שא שטיל (שקט!) – גרסה צרפתית לשיר ביידיש "שא שטיל, מאך נישט קיין גערודער..."
La vague bleue (הגל הכחול)
اكتابلي شويي אכתבלי שווייה (כתוב לי לפעמים) (מוזיקה: יוסוף חג'אג')
Rendez-moi ma chanson (החזירו לי את שירי)
ברקנה מנכום Berkana menekom
Dkhil enhassbek
Khdaatini (בגדת בי) (מוזיקה: מוריס אל מדיוני)
יסמינה Yasmina
Si tu viens danser la hora (אם תבוא לרקוד הורה) – גרסה צרפתית של הזמר העברי "הורה" מאת מרק לברי (לחן) וראובן גרוסמן (אבינועם) (מילים)
Ana ene hobbek
Elisa – אליזה
C'était toi (הייתה אתה)
L'amant que j'ai choisi (המאהב שאותו בחרתי)
C'est déjà passé (כבר קרה)
Les jours enfuis (הימים שברחו)
Dalilah – דלילה
La chanson du mauvais garçon (שיר הפושטק)
Ce beau dimanche là (באותו יום ראשון נאה)
Tu t'fous de moi (לא אכפת לך ממני)
Parce que (ככה)
Tu fais partie de moi (אתה חלק ממני)
Il jouait (הוא ניגן (שיחק?))
Ça va pas durer (זה לא ימשיך)
C'est pas un homme (אין הוא גבר)
De l'eau dans ton vin (מים ביין שלך)
Ton accordéon (האקורדיון שלך)
Sainte-madeleine (סנט מדלן)
A tout berzingue (חיש מהר)
En avant les romantiques (קדימה, רומנטיקנים)
Adieu Tony (היה שלום, טוני)
לקריאה נוספת

Achour Cheurfi Dictionnaire des musiciens et interprètes algériens, Editions ANEP, Alger, 1997
Dossier sur la chanson franco-arabe avec une biographie de Line Monty Je Chante Magazine n° 12, janvier 2016
הערות שוליים

1 2 3 4 5  ריאיון עם אל-מדיוני, France Culture 2003
↑  באתר geni
1 2 3 4 5 6  מוחמד אמסקן 2012
↑  במקור françarabe "פארנסערבית"
1 2 3 4 5 6 7  Je Chante Magazine 2017
↑  הצרפתייה ששרה
↑  Billboard‏ 18 בפברואר 1967
↑  באתר geneanet
↑  באתר הגניאלוגי Geni
↑  אלג'יריה יקירתי
| --- | --- |
בקרת זהויות :  BnF: cb14208261r (data)  GND: 1104948966  ISNI: 0000 0003 6497 558X  LCCN: n2009039479  MusicBrainz: cfee492a-51b9-4963-9477-5dd9cf05599a  SUDOC: 145320057  VIAF: 229373465   WorldCat (עם VIAF): 229373465
למנוס

| --- | --- |
מראה העיירה מירינה בלמנוס
מראה העיירה מירינה בלמנוס
 נתונים גאוגרפיים
 מיקום:  צפון הים האגאי
 קואורדינטות:  39°55′00″N 25°15′00″E﻿ / ﻿39.916666666667°N 25.25°E﻿ / 39.916666666667; 25.25
 ארכיפלג:  האיים האגאיים
 שטח:  477.58 קמ"ר
 גובה מרבי:  470 מטר
 נתונים מדיניים
 מדינה:  יוון  (מחוז צפון הים האגאי)
 אוכלוסייה:  16,992 (2011)
 אזור זמן:  UTC+2
 עיר ראשית:  מירינה
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןלמנוס(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןלמנוס
 
למנוס או לימנוס (ביוונית: Λήμνος, בטורקית: Limni) הוא אי יווני בצפון הים האגאי, המשתרע במרכז מחוז צפון הים האגאי. למנוס, יחד עם האי אגיוס אפסטריוס הממוקם כ-30 ק"מ מדרומו מערבו, הם שתי הרשויות המוניציפליות המרכיבות את היחידה האזורית למנוס, אחת מחמש היחידות האזוריות של המחוז. שטחו של האי הוא 477.58 קמ"ר, והוא האי השמיני בגודלו ביוון.
חלקו הגדול של לימנוס הררי, אך קיימים בו גם עמקים פוריים. האי מחולק לשני חלקים עיקריים על ידי מפרץ גדול בחלקו הדרומי שלחופו שוכן שדה התעופה של לימנוס. שתי העיירות העיקריות הן מירינה (ביוונית: Μύρινα, בטורקית Mirina) או קאסטרו (ביוונית: Κάστρο - "מצודה") השוכנת לחופו המערבי של האי, ומודרוס (ביוונית: Μούδρος, בטורקית: Mondros) הנמצאת לחופו המזרחי. בשנת 2001 התגוררו בלמנוס 18,104 איש.
מיתולוגיה

ביוון העתיקה נחשב האי למקום קדוש לאל הפייסטוס והעיר הראשית נקראה הפסטייה על שמו. לפי המיתולוגיה היוונית כאשר השליכו אביו זאוס מהאולימפוס נפל הפייסטוס בלמנוס. תטיס טיפלה בו ויחד עם הנימפה קבירו הוא היה לאביהם של הקבירים. לפי הרודוטוס היה השם "למנוס" כינויה של האלה האם קיבלי בקרב התראקים, אשר היו תושביו הראשונים של האי, ופולחנה של האלה רווח במקום לאחר שהובא אליו מאסיה הקטנה. לפי הביבליותקה (פסאודו-אפולודורוס), הביא דיוניסוס את אריאדנה מנקסוס ללמנוס, ולפי פליניוס הזקן שכן באי לבירינת ענק, אך זה לא זוהה.
היסטוריה

האי נכבש בידי דריווש הראשון במאה ה-6 לפנה"ס, אך מילטיאדס הצעיר שליט גליפולי כבש אותו מידיו בשנת 510 לפנה"ס, והאי בא תחת שליטתה של אתונה העתיקה עד שמוקדון השתלטה עליו. הרומאים שוב מסרו את האי לשליטת אתונה בשנת 166 לפנה"ס אך 20 שנה לאחר מכן הוא היה יחד עם יוון כולה לפרובינקיה רומית. כשהאימפריה הרומית נחלקה לשתיים, היה למנוס לחלק מהאימפריה הביזנטית וב-1657 נכבש בידי העות'מאנים. לאחר מלחמת הבלקן הראשונה ב-1912 היה האי לחלק מיוון, ושימש כבסיס לניסיונות הבריטים לכבוש את חצי האי גליפולי ואת מצר הדרדנלים במלחמת העולם הראשונה. ב-30 באוקטובר 1918, נחתמה הפסקת האש של מודרוס (טורקית Mondros Mütarekesi) בנמל מודרוס באי, וזו סיימה את חלקה של האימפריה העות'מאנית במלחמה.
עד לשנת 2011, למנוס השתייכה מנהלית למחוז משנה לסבוס, שכלל מלבד למנוס ואגיוס אפסטריוס, גם את האי לסבוס. בעקבות הרפורמות המנהליות של שנה זאת, החלוקה הישנה למחוזות משנה בוטלה, ומחוז המשנה הישן חולק לשתי יחידות אזוריות נפרדות.
ארמה 3

האי למנוס שוחזר במשחק הווידאו ארמה 3 שיצא בשנת 2013. שמו של האי כמו גם אלה של העיירות והיישובים שונו כדי למנוע כל תוכחה פוליטית למפתחים. אלטיס, האי הבדיוני, קטן ב-15% מלמנוס, וכמה אגמים ממזרח לאי חסרים במשחק שנערך בשנת 2035. במשחק זה, אלטיס הפכה למדינה עצמאית שנכבשה על ידי האימפריה הקולוניאלית הבריטית. כולל האיים אלטיס וסטרטיס (למנוס ואגיוס אפסטראטיוס). הכוחות המזוינים של אלטיס (AAF בגרסה המקורית) מתעמתים עם כוחות נאט"ו ועם סיעת ה-CSAT (Canton Protocol Strategic Alliance Treaty), כוחות איראנים בעלי ברית למדינות החתומות על האמנה: מצרים, סוריה או סין, כמו גם מדינות צפון אפריקה. אחרים.
מד השראה

מד השראה אלקטרומכני למדידת צריכת חשמל ביתית
מד הַשְׁרָאה הוא מכשיר מדידה אלקטרוני-מכני למדידת השראות אלקטרומגנטית, שהיא המתח הנוצר במוליך כתוצאה מתנועתו בשדה מגנטי או משינוי השדה המגנטי המופעל עליו.
שימוש אופייני במד השראה הוא במגלה מתכות. זה בנוי מסליל מוליך בו זורם זרם (אלקטרומגנט). כאשר מגלה המתכות מועבר מעל פיסת מוליך, נגרם שינוי בשדה המגנטי שיוצר הסליל בשל ההשראה ממנו לאותה פיסה ומשתנה צריכת הזרם של מגלה המתכות, שינוי המפעיל זמזם שמתריע על גילוי המתכת. באופן דומה מד השראה משמש למדידת צריכת חשמל ביתית, באמצעות דיסקת מתכת המסתובבת בשל השראה אלקטרומגנטית הנוצרת עליה בעת שזרם זורם ברשת החשמל הביתית.
לקריאה נוספת

McKenzie, R. C.; George, R. J.; Woods, S. A.; Cannon, M. E.; Bennett, D. L., Use of the Electromagnetic-Induction Meter (EM38) as a Tool in Managing Salinisation, Hydrogeology Journal, Volume 5, Issue 1, pp. 37-50 (1997). בקובץ PDF(הקישור אינו פעיל)